informasjonskapsel
Store norske leksikon,Teknologi og industri,IT,Internett
Informasjonskapsel, eller cookie, er en liten datamengde som en nettleser mottar fra nettsider som brukeren besøker, og som lagres som en fil på brukerens harddisk.
En informasjonskapsel kan inneholde informasjon som brukeren har registrert på nettsiden, for eksempel brukernavn og passord i kryptert form, og som oversendes nettsiden ved påfølgende besøk. På den måten er det ikke nødvendig å registrere informasjonen mer enn én gang.Nettpublikasjoner bruker ofte informasjonskapsler til å samle inn opplysninger om sidens besøkende. Et besøk på en nettside kan gjerne innebære innsamling av flere kapsler, noen til selve publikasjonen, andre til publikasjonens annonsører. Som en del av personvernforordningen (GDPR) er det et krav for nettsteder at brukeren godkjenner hvilken informasjon som blir samlet inn, og hva denne informasjonen skal brukes til.Nettlesere og brannmurer kan innstilles til ikke å godta informasjonskapsler. Les mer i Store norske leksikon personvernforordningen personvern internett World Wide Web